গত কয়েকদিন ধরে সুষমা স্বরাজকে নিয়ে ট্রোল করা হচ্ছে সোশ্যাল মিডিয়ায়৷ উত্তরপ্রদেশের এক মুসলিম দম্পতিকে দ্রুত পাসপোর্ট পাইয়ে দেওয়ার ব্যবস্থা করে দিয়েছিলেন সুষমা৷ এরপরই সাম্প্রদায়িকতার রঙ লাগিয়ে দেওয়া হয় তাঁর গায়ে৷ কুরুচিকর ও কদর্য্য ভাষায় কটাক্ষ করা হয় তাঁকে৷ বাদ দেওয়া হয়নি তাঁর স্বামীকেও৷ কিছু কিছু ক্ষেত্রে টুইটগুলি শালীনতার মাত্রা অবধি ছাড়িয়ে যায়৷ মুসলিম তোষণের অভিযোগ ওঠে তাঁর বিরুদ্ধে৷ এই সব টুইট দেখে আহত হন সুষমা৷ সোশ্যাল মিডিয়ায় তা ব্যক্ত করেন৷ এরপর সোশ্যাল মিডিয়ায় নেটিজেনদের সমর্থন চান বিদেশমন্ত্রী৷